Ken spelers nog 'n volle agterlynbeweging? | Netwerk24
Ken spelers nog 'n volle agterlynbeweging?
Deur Lallie de Wet, Caledon 14 April 2021 05:00
Die maklikste ding op aarde is seker om 'n rugbyspan te kies:
Heelagter: Hy moet 'n bal kan vang.
Vleuels: Die vinnigste spelers tot jou beskikking.
Senters: Gebou soos voorrye, maar met beter balvaardighede.
Skakels: Moet die bal doelloos veldop kan skop.
Voorry: Drie kort, fris manne. Een moet die bal in die lynstaan ingooi, die ander twee moet die man wat vir die bal in die lynstaan spring, optel.
Die ander vyf voorspelers: Die langste twee word slotte genoem; die ander drie was vroeër losvoorspelers.
Die enigste verskil is wanneer geskrum word. Agt spelers vorm 'n skrum; die ander sewe vorm die agterlyn. Al 15 moet aan 'n losskrum kan deelneem en al 15 moet in die agterlyn kan staan. Elke speler wat die bal kry, doen een van twee dinge: óf hy hardloop in die naaste teenstander vas óf hy skop die bal veldop.
Dit laat my dink aan die seun wat vir Boland 0.13 gespeel het en vir sy pa gevra het: "Pa, wat is 'n volle agterlynbeweging?"